(:pdf_tag HEADER LEFT "Anne Provoost" :) (:pdf_tag HEADER RIGHT "Anne Provoost" :)
Hoe ek gebore en deur elwe opgevang is, hoe niemand geglo het dat ek sou bly lewe nie, oor die wonderlike spie�l van moeder wat ek van my vader as geskenk gekry het en hoe my moeder 'n tydjie daarna gesterf het.
Van my word ges� dat ek die mooiste vrou op die aarde is. Ek het rooi lippe, 'n sneeuwit vel en hande soos kosbare skulpe. In die Onse Liewe Vrou-kerk staan heilige beelde wat na my beeltenis gemaak is. Mense dink dat ek soos die Heilige Maagd Maria lyk, maar die waarheid is dat die Maagd na my lyk; dit het die beeldhouers met trane in hul o� aan my kom bieg. Ek is nie mooi gebore nie. My skoonheid het met die tyd gekom, terwyl ek opgegroei het, en dit is 'n verdienste van die elwe. Hulle het my gevoed en in beskerming geneem. Omdat my skoonheid van hulle af kom, kan ek nie daarvan ontsnap nie. Dit staan soos 'n harnas om my heen. Lank gelede was ek lelik en onvolgroeid. Maar ek was ongeskonde. Nou is ek volmaak, maar geraak. Ek kan nie meer na die oorspronklike staat terugkeer nie.